ედვარდ ალბერტ შარპეი-შაფერი

ედვარდ ალბერტ შარპეი-შაფერი (ინგლ. Sir Edward Albert Sharpey-Schafer; დ. 2 მანგი, 1850, ჰორნზი, მიდლსექსი, ინგლისი — ღ. 29 მელახი, 1935, ნორთ-ბერიკი, ისტ-ლოტიანი, შოტლანდია) — ინგლისარი ფიზიოლოგი. შარპეი-შაფერიქ ჯორჯ ოლივერიწკჷმა ართო ძირუ დო გიმირკვიუ ადრენალინი. შარპეი-შაფერიქ მიშეღჷ ტერმინეფი "ენდოკრინული" დო "ინსულინი". აკიმუშუ ხელუანური შურიშღალაშ ახალი მეთოდი, ნამუსჷთ შაფერიშ მეთოდის უძახჷნა. შარპეი-შაფერი მერჩქინელი რე ენდოკრინოლოგიაშ დუმარსხუაფალო.

ედვარდ ალბერტ შარპეი-შაფერი გურაფულენდჷ ლონდონიშ ოუნივერსიტეტე კოლეჯის, სოდეთ თიში ომენცარე ხემანჯღვერი რდჷ გიშარჩქინელი ინგლისარი ფიზიოლოგი უილიამ შარპეი. გურაფაშ თებაშ უკულ შარპეი-შაფერი მუშენდჷ ომაფე ინსტიტუტიშ ფიზიოლოგიაშ პროფესორო. 1899 წანაშე მუშენდჷ ედინბურგიშ უნივერსიტეტიშ ფიზიოლოგაშ პროფესორო. 1933 წანაშე რდჷ ედინბურგიშ უნივერსიტეტიშ პროფესორი-ემერიტუსი. 1878 წანას შარპეი-შაფერიქ გინირთჷ ლონდონიშ ომაფე ჯარალუაშ მაკათურო. 1902 წანაშე რდჷ ედინბურგიშ ომაფე ჯარალუაშ მაკათური. შარპეი-შაფერი რდჷ ბრიტანეთიშ ფსიქოლოგიური ჯარალუაშ ართ-ართი დუმარსხუაფალი. 1911-1912 წანეფს მუშენდჷ ბრიტანეთიშ მენცარობეფიშ ასოციაციაშ პრეზიდენტო დო 1912 წანას ბრიტანეთიშ მედიცინაშ ასოციაციაშ პრეზიდენტო. 1913 წანას ბრიტანეთიშ მაფა ჯორჯ V-ქ შარპეი-შაფერის გინოჩჷ რაინდიშ ტიტული. ედვარდ ალბერტ შარპეი-შაფერი რდჷ ომაფე მენდალიშ, კოპლიშ მენდალიშ დო კამერონიშ პრემიაშ ლაურეატი.

გიშნაგორა პუბლიკაციეფი
 A Course of Practical Histology (1877)
 Essentials of Histology (1885)
 Advanced Text-Book of Physiology by British Physiologists (1898)
 Experimental Physiology (1910)

რესურსეფი ინტერნეტის
 ედვარდ ალბერტ შარპეი-შაფერი ენციკლოპედია ბრიტანიკას

კატეგორია:ინგლისარეფი
კატეგორია:ინგლისარი ფიზიოლოგეფი
კატეგორია:დუნაბადი 1850
კატეგორია:ნაღურა 1935